Daily Trading Strategy (บ่าย) – บล.ธนชาต
บริษัทหลักทรัพย์ ธนชาต จำกัด (มหาชน) สรุปทิศทางและแนวโน้มตลาดบ่ายนี้
29 ธ.ค. 2558

กลุ่มพลังงานกดดันตลาด… “ซื้อ” กลุ่มหุ้นกำไรไตรมาส 4/58 ออกมาดี BEAUTY และ KCE
ดัชนี SET อยู่ที่ 1,282.16 จุด -3.71 จุด -0.29% ปริมาณซื้อขาย 8,360  ล้านบาท
แนวรับ :  1,280 / 1,275จุด, แนวต้าน : 1,292 จุด
 
สรุปทิศทางและแนวโน้มตลาด
แรงกดดันกลุ่มพลังงานกดดัน SET: ตั้งแต่เปิดตลาด อย่างไรก็ตามเรายังมอง SET เคลื่อนไหว Sideways ในกรอบ 1,270-1,292 จุด ในสัปดาห์นี้ โดยกลุ่มหุ้นที่ Momentum แกร่ง ผลการดำเนินงานไตรมาส4/58 ออกมาดี และราคาหุ้นแข็งแกร่งกว่าตลาดได้แก่ BEAUTY KCE (เป้าหมายระยะสั้น 72.0 บาท) และกลุ่มหุ้นที่ได้รับผลดีต่อมาตรการลดหย่อยภาษี 15,000 บาท อย่าง HMPRO MINT CENTEL BEAUTY COM7
“ซื้อ” BEAUTY…กำไรไตรมาส 4/58  เติบโตแกร่ง และได้ประโยชน์จากนโยบายลดภาษีของรัฐบาล: แนะนำ “ซื้อ” BEAUTY ด้วยเป้าหมายพื้นฐาน 6.20 บาท โดยคาดว่าราคาหุ้นจะแข็งแกร่งกว่าตลาดโดยรวมแนวต้านระยะสั้นที่ 6.0 บาท จาก
1) กำไร ไตรมาส 4/58  มีแนวโน้มออกมาแข็งแกร่งต่อเนื่อง +17% จากปีก่อน และ 24% จากไตรมาสเดียวกันของปีก่อน  ที่ 126 ล้านบาท ส่งผลกำไรทั้งปี 58 เติบโต 32% จากปีก่อน ที่ 398 ล้านบาท จากยอดขายต่อสาขาเดิมที่เติบโต 8% และการขยายสาขา 11%
2) เป็นอีกธุรกิจที่ได้รับผลดีจากมาตรการลดหย่อยภาษี 15,000 บาท ของรัฐบาล
3) การขยายสาขาอย่างต่อเนื่อง และการเพิ่มขึ้นของยอดขายให้กับนักท่องเที่ยวที่เพิ่มขึ้น (20% ของรายได้ เป็นรายได้จากการขายสินค้าให้กับนักท่องเที่ยว) หนุนการเติบโตกำไรปี 59-61 อีก 24% ต่อปี
4) มีแผนขยายการขายไปใน Modern Trade และตลาดส่งออกไปยังตะวันออกกลาง ฮ่องกง จีน ไต้หวัน สิงคโปร์ และมาเลเชีย
 
หุ้นที่น่าสนใจทางเทคนิค
AIT “ซื้อ” ราคาหุ้นแกว่งตัวขึ้นต่อเนื่องต่อเนื่องด้วยแท่งเทียน Three White Soldiers พร้อมปริมาณการซื้อขายหนาแน่น สอดคล้องกับเครื่องมือ MACD ที่เป็นบวก และเส้นค่าเฉลี่ย 7-14-21 วันทำ Golden Cross สนับสนุนแนวโน้ม เป็นจังหวะเก็งกำไร มีแนวต้านแรกที่ 29.00 บาท และเป้าหมายถัดไปที่ 31.00 บาท
ML “ซื้อ” ราคาหุ้นแกว่งฟื้นตัวขึ้นจากฐานด้วยรูปแบบ Double Bottom กลับมายืนเหนือเส้นค่าเฉลี่ย 1 เดือนได้ เครื่อง MACD ชี้ตัด Signal ขึ้น เป็นจังหวะซื้อเก็งกำไร มีแนวต้านแรกที่ 1.43 บาท ผ่านได้มีเป้าหมายถัดไปที่ 1.55 บาท
VNG “ซื้อ” ราคาหุ้นแกว่งฟื้นตัวทะลุแนว Downtrend Line กลับมายืนเหนือเส้นค่าเฉลี่ย 1 เดือนได้ เครื่อง DI+ เริ่มชี้ขึ้น เป็นจังหวะซื้อเก็งกำไร มีแนวต้านแรกที่ 14.30 และแนวต้านถัดไปที่ 14.60 บาท
 